*«СОЛТҮСТІК ҚАЗАҚСТАН ОБЛЫСЫ ШАЛ АҚЫН АУДАНЫ ӘКІМДІГІНІҢ БІЛІМ БӨЛІМІ» КОММУНАЛДЫҚ МЕМЛЕКЕТТІК МЕКЕМЕСІ «АҚСУ НЕГІЗГІ МЕКТЕБІ» КОММУНАЛДЫҚ МЕМЛЕКЕТТІК МЕКЕМЕСІ*

 **ШАҒЫН МЕКТЕПТЕРДЕГІ БІЛІМ БЕРУДІҢ ЕРЕКШЕЛІКТЕРІ**

*Нургалиева Жамиля Есимовна*

*Мектеп директоры*

**Анотация**

Шағын жинақталған мектептер арасында ауылдық мектептерде жекелеген артықшылықтар мен бірқатар қиын шешілетін проблемалар жайында ақпарат берілген

**Анотация**

Информация о некоторых преимуществах и ряде сложных проблем среди сельских малокомплектных школ

Аnnotation

Information on some of the benefits and some challenging issues among rura

small schools

Бүгінгі таңда әлем күн сайын өзгеруде ,ақпараттық технологиялар саласында қыруар өзгерістер, олардың қолжетімдігі алуан түрлілігі, сонымен қатар білім мен ғылымдағы жаңашылдық мектеп алдына үлкен міндеттерді жүктейді , яғни XXI ғасыр балаларын өмірге икемді қылу үшін мұғалімдер алдында ең басты маңызды мәселе болып отырғаны: «XXI ғасырда нені оқыту керек?» және екінші «Мұғалімдер оқушыларды XXI ғасырға қалай дайындайды?». Балалар өмірде және еңбек нарығында өз орнын табу үшін нені оқыту керек, өмірге қажет қызметкерлік дағдыны қалай бала бойына сіңіру керек, нақтырақ айтсақ сын тұрғысынан ойлау, нақты проблемаларды шеше білу, топта жұмыс істеу, кәсіпкерлік дағдыларын танытуға, өз ойын ауызша да, жазбаша да бере білуді және керек ақпаратты кез келген жағдайда таба білу. Бүгінгі мектептер осы талаптарға сай бола бола білуі тиіс. Сондықтан мемлекетімізде білім беру мазмұнын жаңарту қажеттілігі туындады. Білім беру мазмұнын жаңарту аясында жаппай мектептерге «Назарбаев зияткерлік мектептері» ұйымының тәжірибиесін енгізуде. Бағытталған іс шаралар кешенін іске асыру басталып кеткелі міне үшінші жыл.

Шағын жинақталған мектеп - білім оқушылар контингенті шағын, сынып жинақтары біріктірілген және оқу сабақтарын ұйымдастырудың өзіндік нысаны бар жалпы білім беретін мектеп.
 Шағын жинақталған мектептер арасында нақтырақ айтсақ жекелеген артықшылықтар мен бірқатар қиын шешілетін проблемалар ауылдық мектептерде көптеп кездеседі. Алдымен артықшылықтары туралы айта кетсем:

* Жеке білім беру үдерісін дараландыру, жоспарын жобалау;
* Оқушылар санының аздығы мұғалімге әрбір оқушылармен жеке жұмыс жасауға мүмкіндік ;
* Бірінші сыныптан бастап оқушылардың дербес іс- әрекетке бейімделуіне мүмкіндік;
* Әр баланың білім деңгейі мен қажеттіліктеріне сай тапсырмаларды саралауға мүмкіндік ;
* Ұстаздар, ата – аналар , оқушылар арасындағы түсіністік және тығыз байланыстың қарқындылығы;
* Әр бала қандай болмасын істе өзін көрсете алу мүмкіндігі,
* Ұстаздар арасындағы бірлескен қарым – қатынас жасауға қолайлы жағдай;
* Ұстаздар мен оқушылар бір- бірінің жеке ерекшелігін, өмірдегі тұрмыстық жағдайын білуі оларға сенімді қатынас орнатуға ықпал етеді;
* Ата – ана мен ұстаздардың мектеп проблемаларын бірлесе талқылауын қамтамасыз етеді.

Шағын жинақталған оқу тәрбие үдерісін ұйымдастырдың проблемалары да айтарлықтай.

* Бір мұғалімнің бір уақытта екі - үш сынып оқушыларымен оқу сабақтарын бірге өткізу.
* Бір мектепте әр түрлі сабақтардан бір мұғалімнің сабақ беру қажеттілігі.
* Бір сыныпта 2 оқушы болған жағдайда бір қалыпты жағдайға жолығудың пайда болуы.
* Пән мұғалімдерінің аз болуына байланысты тәжірибие алмасу үшін әр түрлі бірлестіктер құра алмаудың мүмкіндігі .
* Жаңа үлгідегі жиһазбен, компьютерлермен және басқа да техникалық құралдардың тапшылығы.
* Көрнекіліктің жетіспеушілігі .

Осыған қарамай әр мектептің басты міндеті сапалы оқыту білім алуға мүмкіндік беретін нақты жағдайларды жасаумен қатар, сол жағдайлардың өзімен тығыз байланыста болуы. Қандай болмасын мұғалім оқушыға қоршаған ортаға және ресурстарға лайықтап тиімді оқытуды реттеп отыруы қажет. Әрине , оқытудың сапалы болуы әр мұғалімнің жағдайға байланысты өзгерістер енгізе білуінде.
 Өз пәнін білетін ұстаздар пәнді оқушылардың өз түсінігі мен пікірі қалыптасатындай етіп бере алады және өз пәнінің мән мағынасын, сонымен қатар оны оқушылар белгілі бір қарқынмен игеруін қамтамасыз ете алады. Сонымен оқушылар өз дағдыларын қолдануды үйренеді, сондай ақ пәннің мазмұнына тереңдей түседі, идеясын түсінеді. Бұндай оқуда оқушы психологиясы өзгереді. «Тұйыққа тірелу» жаңаны танып білу жолындағы кезекті қадам ғана екенін ұғынады. Бұның өзі зор табыс.

 Осылайша білім беру мазмұнын жаңартуды кезең – кезеңімен енгізу, қандай да болмасын кедергілерге қарамай әлемдегі жаһандану жағдайына сай бәсекеге қабілетті шәкірттер дайындау уақыттың талабы екені даусыз. Бәсекеге қабілетті тұлға даярлауда білім сапасын арттырдуың негізгі тірегі – ұстаз. Ұстаздың кәсіби шеберлігі жоғары болған сайын оқушы білімінің сапасы да артады деп ойлаймын .